סיליבוס להשתלמות בין אדם לחברו

ההשתלמות מחולקת לשלוש חטיבות:

חטיבה ראשונה:

בירורים בגדרי מצוות ואהבת לרעך כמוך:

1. הגדרת המצווה – לכל מצווה שמקיימים יש "מעשה מצווה", מעשה שצריך לעשות ובכך לקיים את המצווה. מהו אם כן "מעשה המצווה" של מצוות "ואהבת לרעך כמוך", האם בכלל יש כזה?
2. כלל גדול בתורה – ישנן הרבה מצוות חשובות בתורה. למה דווקא על מצוות "ואהבת לרעך כמוך" נאמר שהיא "כלל גדול בתורה", ומדוע השתמש רבי עקיבא דווקא בביטוי זה (ולא למשל בביטוי שהמצווה "שקולה כנגד כל המצוות, כמו שנאמר על שבת ועל מצוות נוספות)
3. כמוך – ממש או לא ממש? – נדון בשאלה הטם המצווה היא לאהוב את חברך כמו שאתה אוהב את עצמך ממש, ואם כן – כיצד ניתן בכלל לצוות על דבר כזה.
4. דברים שאין להם שיעור – הביטוי המעשי העיקרי של מצוות ואהבת לרעך כמוך הוא בקיום מצוות גמילות חסדים. נעסוק בהבנת הביטוי "דברים שאין להם שיעור – ועל האופן שבו הוא משפיע על הבנתנו את קיום המצווה. כמו כן נעמוד על כך שבניגוד לצדקה, כל אחד יכול לגמול חסד.
5. בונוס – נלמד מעט על שניים מאבות האומה שהצטיינו במיוחד במידת החסד, וכן נלמד על הקשר המיוחד שבין החסד למצוות השמחה בימים הטובים.

**חטיבה שנייה**:

בחטיבה זו נעמוד על המידות הרעות המקשות עלינו לקיים את מצוות בין אדם לחברו.

1. איסור שנאת הלב – המכשול העיקרי והמיידי לקיום מצוות ואהבת לרעך כמוך הוא השנאה. נבין מדוע אסרה בתורה במיוחד את השנאה בלב, ומה אנחנו מצווים לעשות כאשר אדם פוגע בנו.
2. מידת הכעס – נבין מדוע חכמים ראו במידת הכעס מידה חמורה כל כך, ונבחן דרכים להתמודדות עם הכעס.

חטיבה שלישית:

בחטיבה זו נעמוד על המידות הטובות וההרגלים הטובים שיעזרו לנו לקיים בצורה טובה יותר את מצוות ואהבת לרעך כמוך

1. מידת הוויתור – מי שרגיל לוותר, נכנס פחות לעימותים ומתחים עם הסובבים אותו.
2. מידת הענווה – ככל ש"נחזיק מעצמנו" פחות, כך יהיה קל לנו יותר להעריך את היכולות וההישגים של הסובבים אותנו.
3. לימוד זכות – ככל שנלמד זכות – כך יהיה קל לנו יותר לראות את הטוב בסובבים אותנו ולאהוב אותם.
4. ואהבת לרעך כמוך בדרכים – השהייה בדרכים היא הזדמנות מצוינת לתרגל את כל הדברים שלמדנו במהלך ההשתלמות, לעבוד על המידות שלנו ולהדר במצוות ואהבת לרעך כמוך.

ביבליוגרפיה:

ההשתלמות בנויה על ספרו של הרב יוסף צבי רימון – בין אדם לחברו – פרקי לימוד למשפחה, יחד עם מקורות נוספים מהספרות התורנית שהן נכסי צאן ברזל.